cyanic-selkie/wikianc huggingface dataset:
ข้อกำหนดในการให้บริการ
จิตสำนึกสาธารณะ
<a href="https://en.wikipedia.org/wiki/Terms_of_Service;_Didn't_Read" rel="mw:ExtLink" title="Terms of Service; Didn't Read" class="cx-link" data-linkid="84">Terms of Service; Didn't Read</a> เป็นความพยายามของกลุ่มที่ให้คะแนนข้อกำหนดในการให้บริการและนโยบายความเป็นส่วนตัวของบริษัท 67 แห่ง แม้ว่าไซต์จะระบุว่าการให้คะแนนนั้น "ล้าสมัย" นอกจากนี้ยังมีส่วนเสริมของเบราว์เซอร์ที่ให้คะแนนขณะอยู่ที่เว็บไซต์ของบริษัทที่ได้รับการจัดอันดับ สมาชิกของกลุ่มให้คะแนนแต่ละข้อในเอกสารข้อกำหนดในการให้บริการแต่ละฉบับ แต่ "ส่วนประโยคเดียวกันอาจมีคะแนนต่างกันขึ้นอยู่กับบริบทของบริการที่นำไปใช้" The Services จะแสดงรายชื่อบริษัทในลำดับที่ไม่ชัดเจน พร้อมหมายเหตุสั้นๆ เกี่ยวกับส่วนคำสั่งที่สำคัญจากแต่ละบริษัท โดยเฉพาะอย่างยิ่ง คู่แข่งจะไม่ถูกรวมเข้าด้วยกันเพื่อให้ผู้ใช้สามารถเปรียบเทียบได้ ลิงค์ให้บันทึกที่ยาวขึ้น โดยทั่วไปจะไม่เชื่อมโยงไปยังถ้อยคำที่แน่นอนจากบริษัท รายการแท็บหัวข้อหัวข้อ (เช่น "ข้อมูลส่วนบุคคล" หรือ "รับประกัน") มีบันทึกสั้น ๆ จากบาง บริษัท เกี่ยวกับด้านของหัวข้อ
TOSBack.org ซึ่งได้รับการสนับสนุนโดย Electronic Frontier Foundation จะแสดงรายการการเปลี่ยนแปลงในข้อกำหนดและนโยบายตามลำดับ 10 รายการต่อหน้า สำหรับ 160 หน้า หรือเกือบ 1,600 การเปลี่ยนแปลง สำหรับ "บริการออนไลน์จำนวนมาก" ดูเหมือนจะไม่มีทางค้นหาการเปลี่ยนแปลงทั้งหมดสำหรับบริษัทใดบริษัทหนึ่ง หรือแม้แต่บริษัทใดที่ถูกติดตามในช่วงเวลาใดๆ มันเชื่อมโยงกับข้อกำหนดในการให้บริการ ไม่ได้อ่าน แม้ว่าโดยทั่วไปแล้วจะไม่มีการประเมินการเปลี่ยนแปลงล่าสุดที่แสดงอยู่ที่ TOSBack.org
ข้อกำหนดในการให้บริการอาจมีการเปลี่ยนแปลงและแตกต่างกันไปในแต่ละบริการ ดังนั้นจึง มีการริเริ่มหลายอย่าง เพื่อเพิ่มความตระหนักรู้ของสาธารณชนโดยการชี้แจงความแตกต่างดังกล่าวในเงื่อนไข ซึ่งรวมถึง:
คริสเตียน เบล
คริสเตียน ชาลส์ ฟิลิป เบล (Christian Charles Philip Bale; เกิด 30 มกราคม ค.ศ. 1974) เป็นนักแสดงชาวอังกฤษ เป็นที่รู้จักในบทบาทผลงานภาพยนตร์ดัง อย่างเรื่อง Empire of the Sun, American Psycho, Equilibrium, The Machinist, Rescue Dawn, Batman Begins, The Prestige, The Dark Knight, Public Enemies, Terminator Salvation, The Fighter, และ The Dark Knight Rises เป็นต้น เขากำลังจะรับบทเป็น กอรร์เดอะก๊อดบูเชอร์ ในภาพยนตร์แนวซูปเปอร์ฮีโรเรื่อง ธอร์: เลิฟแอนด์ธันเดอร์ ของ จักรวาลภาพยนตร์มาร์เวล
ประวัติ
คริสเตียน เบล เกิดในแคว้นเวลส์ เติบโตในประเทศอังกฤษ โปรตุเกส และสหรัฐอเมริกา เขาได้ปรากฏตัว ร่วมกับ โรวัน แอทคินสัน จากเรื่อง Mr. Bean เขาก็มีโอกาสได้แสดง ภาพยนตร์ชุด ทางทีวี 2-3 เรื่อง เขาได้ปรากฏตัว ในภาพยนตร์ เรื่องแรก ในเรื่อง Mio min Mio แต่เรื่องที่ ทำให้เขา โด่งดังขึ้นมาจริง ๆ ในอาชีพ นักแสดง เรื่อง Empire of the Sun ในผลงานของภาพยนตร์เกี่ยวกับสงครามโลกครั้งที่สองของสปีลเบิร์ก ซึ่งทำให้เขาได้รับความสนใจและวิพากษ์วิจารณ์และได้รับรางวัล พิเศษระดับประเทศ คือ รางวัล National Board of Review สำหรับการแสดงโดยนักแสดงรุ่นเด็ก
คริสเตียน เบล ได้แสดงภาพยนตร์ และโทรทัศน์ ของ Treasure Island เรื่อง Henry V ตามด้วย ภาพยนตร์เพลง เรื่อง Newsies และ เรื่อง Swing Kids ซึ่งผลงานต่าง ๆ เหล่านี้นี่เอง ที่เข้าตา วิโนน่า ไรเดอร์ จนเธอต้องระบุว่า ต้องให้ คริสเตียน เบล รับบท ลอรี่ ในเรื่อง Little Women
เบลได้รับความชมเชยสำหรับบทบาทการแสดง ในภาพยนตร์ของ เจน เคมเปี่ยน เรื่อง The Portrait of a Lady และเป็นนักข่าวที่ไม่ไว้หน้าใครในภาพยนตร์เรื่อง Velvet Goldmine และเป็นคนหนีออกจากบ้านที่สมองช้าในเรื่อง All the Little Animals โดยแสดงคู่กับ จอห์น เฮิร์ท และ วัยรุ่นสมัย วิกตอเรียในภาพยนตร์ของ คริสโตเฟอร์ แฮมป์ตัน เรื่อง The Secret Agent ในปี 1999 เขาได้รับคำวิพากษ์วิจารณ์อย่างเป็นเอกฉันท์ในบทบาทของความสยองที่น่าตลกและเปลี่ยนไปเป็นฆาตกรต่อเนื่องในภาพยนตร์เรื่อง American Psycho ในปี 2000
เบลได้ร่วมแสดงกับ แซมมวล แอล แจ๊คสันในภาพยนตร์เรื่อง Shaft และร่วมแสดงกับ นิโคลัส เคจในภาพยนตร์เรื่อง Captain Corelli’s Mandolin และในภาพยนตร์ผจญภัยแนวแฟนตาซีเรื่อง Reign of Fire ในปี 2002 และอยู่เคียงข้าง ฟรานเชส แมคโดนัลจากภาพยนตร์เรื่อง Laurel Canyon หลังการเสร็จการแสดงในภาพยนตร์เรื่อง Batman Begins เบลจะรับบทคนปลูกยาสูบชื่อ จอห์น โรฟี่ เรื่อง The New World ที่เขียนบทและกำกับการแสดงโดย เทอเรนซ์ มาลิค และร่วมแสดงในภาพยนตร์อิสระเรื่อง Harsh Times ซึ่งเป็นภาพยนตร์แนวดราม่าโดยมีฉากในเซาท์ เซ็นทรัล ลอสเองเจลิส ต่อมาในปี 2008 เขายังรับบทแบทแมนใน แบทแมน อัศวินรัตติกาล
ชีวิตส่วนตัว
เบลแต่งงานกับซีบี บลาซิค (เกิดเมื่อปี 1970) ช่างแต่งหน้าและอดีตนางแบบชาวอเมริกันเชื้อสายเซอร์เบีย ที่คบหามายาวนานเมื่อปี 2000 และพวกเขาทั้งคู่มีบุตรด้วยกันสองคนคือ บุตรสาวชื่อ "เอ็มมาไลน์ เจน อิซาเบลล่า เบล" (เกิดเมื่อปี 2005) และ ส่วนบุตรชายชื่อ "โจเชฟ คริสเตียน เดวิด เบล" (เกิดเมื่อปี 2014)
ปัจจุบันเขาในเวลาว่างเขาเป็นหนอนหนังสือและนักเขียน อีกด้วยและอาศัยอยู่นครนิวยอร์ก,ประเทศสหรัฐอเมริกา พร้อมกับภรรยาและลูกๆทั้ง 2 คน และมีเพื่อนชนิทในวงการคือ ทอม ครูซ, ลีโอนาร์โด ดิแคพรีโอ, แมตต์ เดมอน และ คิลเลียน เมอร์ฟี
อ้างอิง
1974
Carmen Get It!
Carmen Get It! เป็นแอนิเมชันเรื่องสั้นของ ทอมกับเจอร์รี่ ออกฉายในวันที่ 21 ธันวาคม 1962 (อีกครั้งในปี 1990) เป็นแอนิเมชันตอนที่ 13 และเป็นแอนิเมชันตอนสุดท้ายที่กำกับโดย Gene Deitch และผลิตโดย William L. Snyder ใน สาธารณรัฐสังคมนิยมเชโกสโลวัก หลังจากที่ MGM, ให้ Chuck Jones มาทำซีรีส์ทอมกับเจอร์รี่แทน
เดอะซิมส์ 3
เดอะซิมส์ 3 (The Sims 3) เป็นเกมจำลองวางแผนการใช้ชีวิต ในเกมชุด เดอะซิมส์ โดยแต่เดิมพัฒนาโดย แม็กซิส วางจำหน่ายสำหรับเครื่อง ไมโครซอฟท์ วินโดวส์ และ แมคอินทอช วันที่ 2 มิถุนายน 2009 ในอเมริกาเหนือ, 4 มิถุนายน 2009 ในออสเตรเลีย, และ 5 มิถุนายน 2009 ในยุโรป และเดอะซิมส์ 3 เวอร์ชันคอนโซล ได้แก่เครื่องเล่น เพลย์สเตชัน 3, เอกซ์บอกซ์ 360, นินเทนโด วี และ นินเทนโด ดีเอส ซึ่งจะวางจำหน่ายในวันที่ 26 ตุลาคม 2010   และ นินเทนโด ทรีดีเอส วางจำหน่ายเมื่อวันที่ 27 มีนาคม พ.ศ. 2554 ซึ่งเกมจะแสดงผลเป็นภาพ 3D
ประวัติการพัฒนา
หลังจากที่ประสบความสำเร็จในการจำหน่ายและการพัฒนาเกมจำลองสภาพชีวิตของมนุษย์ของ โปรเจกต์ซิมส์ นั้นได้มีการพัฒนาเอนจินในการพัฒนาที่มากขึ้นจากการใช้โพลีกอร์นธรรมดา ออกมาในรูปแบบ สามมิติเต็มรูปแบบ โดยเกมสามารถทำยอดจำหน่ายในภาคต่อมาได้มากถึง หนึ่งล้านชุด  โดยการนำทีมของ วิล ไรท์  โดยในภาค The Sims 3 นั้นวิล เองไม่ได้มีส่วนในการออกไอเดียแต่ย้ายไปทำในส่วนของ สปอร์ โดยทำการจัดแผนกของ The Sims ขึ้นมาโดยเฉพาะในตัวของ ซี่รี่เกมนั้นได้มีการต่อยอดออกไปทั้งเกม  คอนโซล และเครื่องเล่นเกมพกพา และมีการวางแผนไปถึงส่วนของ ไอพอตและไอโฟนอีกด้วย
การเปิดตัวอย่างเป็นทางการ
อีเอได้ทำการเปิดตัวเกม "เดอะ ซิมส์ 3" (The Sims3) โดยมีการพัฒนาห่างจาก เดอะซิมส์ 2 ใช้เวลาพัฒนามากถึง 3 ปีรูปแบบการพัฒนานั้นมีแนวคิดดังนี้
โดยหนึ่งในทีมงานผู้พัฒนา "ร็อด ฮัมเบิล" กล่าวว่า เป็นเกมที่มีลักษณะเปิดกว้างและเต็มไปด้วยความคิดสร้างสรรค์ทุกอย่างเท่าที่สามารถจะมีได้ พร้อมทั้งระบบของเป้าหมายและการให้รางวัลแบบใหม่ซึ่งจะมีให้ผู้เล่นทุกอย่างจากตัวเกมหลักและจากเนื้อเรื่องซึ่งจะทำให้ผู้เล่นสนุกสนานได้เป็นระยะเวลายาวนาน Humble ต้องการที่จะทำลายกำแพงและมอบอิสระให้กับชาวซิมส์ในการตระเวนไปยังส่วนต่างๆ ในเมืองได้อย่างอิสระ ไม่ใช่ถูกจองจำอยู่ในสิ่งที่เรียกว่า “พื้นที่” อย่างในเกมภาคก่อนๆ เขาต้องการทำให้เกมกลายเป็นโลกที่เปิดกว้างซึ่งชาวซิมส์สามารถเดินเตร็ดเตร่ ไปยังที่ที่ต้องการ, พบเพื่อนๆ, ไปทำงาน หรือมีปฏิสัมพันธ์กับใครก็ได้ตามต้องการ จากเดโมเกมได้แสดงให้เราเห็นภาพมุมกล้องจับอยู่ที่ตัวละครหลักคนหนึ่ง จากนั้นภาพค่อยๆ ซูมออกไปจนกระทั่งเห็นพื้นที่ละแวกเพื่อนบ้านทั้งหมด ซึ่งมันถ่ายทอดให้เห็นชีวิตแบบอเมริกันในแถบมิดเวสต์ได้อย่างสมบูรณ์แบบ คุณจะได้เห็นชาวซิมส์เดินไปมาบนบาทวิถี, ทักทายกันและกัน หรือหยุดแวะพูดคุย ในขณะที่มียวดยานวิ่งผ่านไปมาบนท้องถนน มันทำให้รู้สึกถึงความมีชีวิตชีวาของเมืองที่เปิดกว้าง ที่ที่ซึ่งเหตุการณ์ต่างๆ ล้วนเกิดขึ้นได้
สภาพแวดล้อมที่เปิดกว้าง
ในการพัฒนา สิ่งแวดล้อม สถาปัตยกรรมภายในเกม จะไม่มีเส้นแบ่งเขต โดยเป็นแผนที่เดียวเปิดโล่ง โดยมีสถานที่หลายแบบ เช่นศาลากลางเมืองหรือสวนสาธารณะ ดาวน์ทาวน์ แบบการวางโครงานสร้างผังเมืองและต้นไม้ ธรรมชาติมีรูปแบบที่ลงตัวและเหมาะสมตามสถานที่นั้นๆ ทำให้ชาวซิมส์ของเราเดินทางไปยังที่ต่างๆได้อย่างอิสระ ไปพบกับบุคคลอันเป็นที่รัก เพื่อนฝูงและผู้คนใหม่ๆ ไปพบกับชาวซิมส์และครอบครัวอื่น  โดยมีการใช้ปฏิสัมพันธ์กับตัวละครอื่นๆ ตัวละครซิมส์สามารถไปยังสถานที่ใหม่ๆอย่างเช่นศาลากลางเมืองหรือสวนสาธารณะซึ่งมันจะสร้างวิถีชีวิตแบบใหม่ให้กับชาวซิมส์ ระบบทางเลือกต่างๆของเนื้อเรื่องที่อยู่ในตัวเกมอย่างเช่นชาวซิมส์เดินทอดน่องอย่างสบายใจไปยังดาวน์ทาวน์ พบและทำความคุ้นเคยกับผู้คนใหม่ๆ จากนั้นก็ข้ามไปยังอีกฝั่งของเมืองเพื่อทานอาหารกลางวัน หรือแอบสอดส่องเพื่อนบ้านเพื่อสร้างความคาดหวังเล็กๆน้อยๆ
ลักษณะทางกายภาพซิมส์
การสร้างชาวซิมส์ใหม่ๆยังใช้ระบบการสร้างที่มีอินเตอร์เฟสแบบใช้งานง่ายและยังใช้สร้างชาวซิมส์ได้แบบสมจริงกว่าที่ผ่านๆมา ปรับแต่งทุกอย่างได้อย่างอิสระอย่างที่จินตนาการไว้ ตั้งแต่นิ้วมือจนถึงกล้ามเนื้อ ระหว่างแบบปกติและแบบพิเศษ
ผู้เล่นสามารถปรับขนาดของร่างกายและส่วนต่างๆของร่างกาย สามารถปรับแต่งส่วนต่างๆของหน้าตาได้เป็นอย่างดี ปรับแต่งทรงผมและผิวหนัง จากตัวเลือกจำนวนมาก ด้วยหัวข้อและตัวเลือกต่างๆ ทำให้เกิดความสนุกสนานในการที่จะสร้างตัวละครที่เหมือนกับตัวเราหรือเหมือนกับคนที่เราอยากจะเป็นหรือเหมือนกับคนดังๆที่ได้รับความนิยม
โดยระบบการปรับแต่งลักษณะภายนอกของชาวซิมส์ก็ได้รับการปรับปรุงเช่นกัน ด้วยการคลิกปุ่มที่ไม่ซับซ้อนเพียงสองสามครั้งคุณก็สามารถที่จะกำหนดน้ำหนักให้กับชาวซิมส์ของคุณตั้งแต่แบบอ้วน ตุตะไปจนถึงผอมแบบหนังหุ้มกระดูก ลักษณะ รายละเอียดบนใบหน้าที่ให้คุณปรับเปลี่ยนได้ก็พัฒนาขึ้น, ผิวหนังดูสมจริงขึ้น, ส่วนทรงผมก็สามารถพลิ้วไสวเหมือนที่คุณได้เห็นจากโฆษณายาสระผมทั้งหลาย
ความเป็นส่วนตัวที่แตกต่าง
ตัวเกมจะมีระบบการเปลี่ยนแปลงลักษณะนิสัยแบบสมจริงในเดอะซิมส์ 3 ทำให้สามารถสร้างลักษณะประจำตัวของตัวละครด้วยนิสัยส่วนตัว (หรืออุปนิสัย) ที่มีให้เลือกแตกต่างอย่างมากมายเป็นโหลๆ ช่วยในการกำหนดขอบเขตของการมีปฏิสัมพันธ์กับสภาพแวดล้อมและชาวซิมส์คนอื่นๆ ระบบนี้จะช่วยให้สร้างชาวซิมส์ที่มีลักษณะนิสัยพิเศษแบบเฉพาะอย่างนิสัยชอบสอดรู้สอดเห็นเรื่องของคนอื่น คนที่ทำตัวไม่ถูกกาลเทศะ หรือพวกที่ชอบหยิบของคนอื่นไปโดยไม่บอก อาจจะเป็นคุณย่าที่ชอบไปยุ่งกับธุระของคนอื่นๆเสมอหรือหัวพังก์ขาร็อกที่มีนิสัยแบบห่ามๆ หรือพวกชอบทำตัวเป็นเด็กเรียกคะแนนสงสารเวลาออกเดท ในเดอะซิมส์ 3 ชาวซิมส์จะมีความต้องการที่เป็นแบบเฉพาะตัวที่แตกต่างกันในแต่ละวันมีเป้าหมายต่างๆในแบบระยะสั้นและแบบระยะยาว ด้วยตัวเลือกของลักษณะนิสัยที่กว้างซึ่งสามารถเอามาปรับแต่งหรือเอามารวมกันได้มากว่า700ล้านแบบของชาวซิมส์ เราไม่มีทางรู้เลยว่าเราจะได้เจอกับใครในเดอะซิมส์ 3
การปรับแต่งสิ่งของได้ไม่จำกัด
เครื่องมือสร้างสรรค์แบบใหม่ในเดอะซิมส์ 3ทำให้ง่ายสำหรับใครก็ตามที่ต้องการจะปรับแต่งทุกสิ่งทุกอย่าง ปรับได้ทุกๆที่ จากดอกไม้ไปจนถึง แฟชั่นแบบต่างๆ หรือจะเป็นโซฟาในบ้าน วอลเปเปอร์ติดฝนัง ที่บังแดดของหน้าต่าง เดอะซิมส์ 3 ให้ทางเลือกที่เหมาะเจาะในการสร้างบ้านในฝัน ค้นหาความสามารถในการตกแต่งภายในไปจนประกอบกันเป็นบ้านที่ยอดเยี่ยม สามารถสร้างแมนชันสุดหรู๋ บ้านชายโสดสุดแจ่ม บ้านในฝันของครอบครัวหรือกระท่อมน้อยที่น่าหลงใหล มีทางเลือกหลากหลายในเดอะซิมส์ 3 เอนจินใหม่และเทคโนโลยีใหม่ในเดอะซิมส์ 3 นั้นทางอีเอระบุว่าใช้เวลาพัฒนามาเกือบ 3 ปี ถูกดีไซน์มาเพื่อปลดปล่อยจินตนาการของผู้เล่นด้วยชาวซิมส์ที่เหมือนจริง มีลักษณะนิสัยที่แตกต่างอย่างชัดเจน สภาพแวดล้อมที่เต็มไปด้วยชีวิตชีวาซึ่งพวกเขาจะได้ไปค้นพบ "เบน เบลล์" โปรดิวเซอร์ฝ่ายบริหารของเดอะซิมส์ 3 กล่าวว่า ผู้เล่นจะต้องตื่นเต้นกับความเหมือนจริงต่างๆในเกมเดอะซิมส์ 3
สร้างโลกใบใหม่หรือปรับแต่งเมืองได้ตามใจ
เมื่อวันที่ 29 ตุลาคม พ.ศ. 2552 อิเล็กทรอนิกส์ อาร์ต ได้ประกาศเปิดตัวโปรแกรม "Create-A-World (CAW)" หรือที่เรียกว่าโปรแกรมสร้างโลก ซึ่งผู้เล่นสามารถสร้างโลกใบใหม่ได้หรือจะปรับแต่งเมืองต่างๆได้ตามใจ โดยโปรแกรมปรับแต่งเนื้อหาดังกล่าวผู้เล่นจะต้องเข้าไปดาวน์โหลดเอง มีเนื้อที่โดยประมาณ 156MB และปล่อยให้ดาวน์โหลดเวอร์ชันเบต้าเมื่อวันที่ 16 ธันวาคม พ.ศ. 2552 โดยทาง EA จะให้การสนับสนุนทางเทคนิคและการปรับปรุง และผู้เล่นสามารถที่จะแบ่งปันโลกที่ผู้เล่นสร้างให้กับผู้เล่นคนอื่นๆทั่วโลกได้
ระบบการเล่น
ในรูปแบบการพัฒนาเกมนั้นถูกกำหนดขึ้นมาให้กลุ่มคนจำนวน 3 กลุ่มเล่นโดยมีการสำรวจตลาดจากเกมภาคก่อน และมีการเพิ่มระบบการซื้อสินค้าในเกมเข้ามาเล่นด้วย โดยตัดสัญญาทางการพัฒนาเกมบ้างส่วนออกเพื่อที่จะเปิดโอกาสให้ผู้เล่นทั้ง 3 กลุ่มมีโอกาสในการเล่นได้เต็มที่
กลุ่มผู้เล่นมีดังนี้
เทา คนเลี้ยงสัตว์ บี
ทู คนเลี้ยงสัตว์ บี เป็นดาวเคราะห์นอกระบบที่อยู่ห่างจากโลกประมาณ 50 ปีแสง โคจรอยู่ในระบบดาวเคราะห์ทู คนเลี้ยงสัตว์ อยู่ในกลุ่มดาวคนเลี้ยงสัตว์ ประกาศในปี ค.ศ. 1996 โดย Geoffrey Marcy และR. Paul Butler ดาวฤกษ์ทู คนเลี้ยงสัตว์มีดาวเคราะห์ดวงแรกโคจรอยู่ที่ได้รับการคอนเฟิร์ม เมื่อวันที่ 16 ธันวาคม ค.ศ. 1999 ดาวเคราะห์ถูกขนานนาม ดาวเคราะห์มิลเลนเนียม เพราะดาวดวงนี้นั้น (สมควร) คิดว่าจะเป็นดาวเคราะห์แรกที่ถูกค้นพบในสายตา
เดอะซิมส์ 3
การวางจำหน่าย
เดอะซิมส์ 3 วางจำหน่ายในวันที่ 2 มิถุนายน 2009 จะจำหน่ายใน 5 แพลตฟอร์ม ได้แก่ ไมโครซอฟท์ วินโดวส์, แมคโอเอสเท็น, ไอแพด, ไอโฟน, ไอพอดทัช, แอนดรอยด์ (ระบบปฏิบัติการ) และ โทรศัพท์มือถือ และจำหน่ายใน 2 รูปแบบ ได้แก่ เดอะซิมส์ 3 และ เดอะซิมส์ 3: คอลเล็คเตอร์ เอดิชัน ที่มาพร้อมกับ Plumbob USB drive ความจุ 2 GB
ภาคเสริม (Expansion packs)
ภาคเสริมของเดอะซิมส์ 3 นั้นมีการเพิ่มคุณสมบัติและสิ่งของต่างๆมากมาย โดยเหมือนกับภาคเสริมของเดอะซิมส์ และ เดอะซิมส์ 2
ชุดไอเท็มเสริม (Stuff packs)
ชุดไอเท็มเสริม คือส่วนเสริมที่จะไปเพิ่มไอเท็มใหม่ๆ สำหรับเกมเดอะซิมส์ 3 (ส่วนใหญ่จะมีไอเท็ม 60 ชิ้น) โดยเหมือนกับชุดไอเท็มเสริมของ เดอะซิมส์ 2
เดอะซิมส์ 3 สโตร์
เดอะซิมส์ 3 สโตร์ (The Sims 3 Store) เป็นร้านค้าออนไลน์ที่ทำให้ผู้ที่เล่นเกมเดอะซิมส์ 3 สามารถซื้อของและดาวน์โหลดเนื้อหาเสริมที่สามารถใช้ในเกมได้ ซึ่งแตกต่างจาก เดอะซิมส์ 2 สโตร์ และสิ่งของ, เสื้อผ้า, สีผิว, ทรงผม และไอเท็มพิเศษ จะมีให้เห็นและซื้อได้เฉพาะใน เดอะซิมส์ 3 สโตร์ เท่านั้น ซึ่งจะไม่สามารถพบเห็นได้ทั่วไป
การตอบรับ
EA รายงานว่ายอดขายในสัปดาห์แรก เดอะซิมส์ 3 มียอดขายจำนวน 1.4 ล้านชุด ซึ่งเป็นเกมที่ประสบความสำเร็จที่สุดของ EA สำหรับยอดขายในออสเตรเลีย เดอะซิมส์ 3 เป็นเกมที่มียอดขายสูงสุดจนถึงวันที่ 21 มิถุนายน Critical response was generally favorable, with Metacritic calculating a metascore of 86% based on 75 reviews.
สตาร์ออฟฟิศ
สตาร์ออฟฟิศ (StarOffice) เป็นซอฟต์แวร์สำนักงาน ผลิตโดยบริษัทซันไมโครซิสเต็มส์ เดิมเป็นรหัสต้นฉบับพื้นฐานของโอเพนออฟฟิศดอตอ็อก แต่ปัจจุบันสตาร์ออฟฟิศพัฒนาต่อยอดจากโอเพนออฟฟิศดอตอ็อกแทน โดยรุ่นที่ขายในเอเชียตะวันออกในชื่อ สตาร์สวีต (StarSuite) ซึ่งมีลักษณะเพิ่มเติมคือรองรับภาษาจีน ญี่ปุ่น และเกาหลี
สตาร์ออฟฟิศเป็นซอฟต์แวร์ที่มีลิขสิทธิ์แต่แจกให้ใช้งานได้ฟรี ซึ่งรองรับไฟล์ OpenDocument และสามารถเซฟไฟล์ในรูปแบบ PDF
ซอฟต์แวร์ในชุดสตาร์ออฟฟิศได้แก่
ที-สเกิ๊ต
ที-สเกิ๊ต (T-Skirt,TeenSkirt) มาร์, จอย, กิ๊ฟ วงดนตรีหญิงล้วนจากคีตา เรคคอร์ดส หรือ คีตา เอ็นเทอร์เทนเม้นท์ เริ่มมีผลงานเพลงในปี พ.ศ. 2538 ออกอัลบั้มเพียงสองชุด เป็นที่รู้จักอย่างมากกับเพลง ไม่เท่าไหร่, เจ็บแทนได้ไหม, ฟ้องท่านเปา, เรื่องมันเศร้า, ปวดร้าว เป็นต้น
ประวัติ
ที-สเกิ๊ต วงดนตรีหญิงล้วนจากค่าย คีตา เอ็นเทอร์เทนเม้นท์ ที-สเกิ๊ตโด่งดังมากในหมู่วัยรุ่น ด้วยชุดเสื้อยืดกระโปรงสั้นโชว์ขา สมาชิกประกอบไปด้วย มา อัสมา กฮาร, กิ๊ฟ ธิติยา นพพงษากิจ และ จอย ดวงพร สนธิขันธ์ มีผลงานออกมาเพียงสองชุดก่อนที่ทางค่ายคีตา เรคคอร์ดส จะเปลี่ยนชื่อเป็น คีตา เอ็นเทอร์เทนเม้นท์
ที-สเกิ๊ต ได้ออกอัลบั้มชุดแรกเมื่อปี พ.ศ. 2538 โดยชื่อว่า "T-Skirt" เปิดตัวด้วยเพลง "ไม่เท่าไหร่" ต่อมาเพลงนี้ได้โด่งดังมากๆ เพราะเป็นเพลงเปิดตัวด้วยจังหวะเร็วสนุกสนาน บวกกับการแต่งตัวเสื้อยืดกระโปรงสั้น จึงทำให้การใส่กระโปรงขาสั้นเป็นที่นิยมตั้งแต่นั้นเป็นต้นมา ต่อด้วยเพลงช้า "เจ็บแทนได้ไหม" ต่อด้วย "ฟ้องท่านเปา" ด้วยกระแสความนิยมในละครโทรทัศน์ไต้หวันเรื่อง เปาบุ้นจิ้น ที่กำลังโด่งดังทางช่อง 3 ในขณะนั้น ซึ่งเป็นอัลบั้มชุดแรกที่ประสบความสำเร็จอย่างมาก และทำการโปรโมตอย่างยาวนานถึง 1 ปีเต็ม
โดยก่อนหน้านั้น อมิตา ทาทา ยัง ได้มาออดิชั่นในวงนี้ด้วย ในตำแหน่งของกิ๊ฟ แต่ว่าด้วยความมั่นใจในตัวเอง ประกอบกับมีความสามารถในการร้องเพลงสูงมาก จึงทำให้ทาทา ยัง ไม่ได้รับการคัดเลือกแต่หลังจากนั้นต่อมาทาทาได้กลายเป็นศิลปินเดี่ยวในสังกัดจีเอ็มเอ็มแกรมมี่ ไปในที่สุด
อัลบั้มชุดที่ 2 ปี พ.ศ. 2539 ชื่อชุด "ทีมสตรี" หลังจากที่ ที-สเกิ๊ตประสบความสำเร็จไปกับอัลบั้มแรกไปแล้ว แต่ทว่าอัลบั้มชุดนี้กลับไม่โด่งดังเหมือนอัลบั้มแรก ประกอบกับเป็นอัลบั้มที่ออกมาในช่วงที่ทางคีตา เอ็นเทอร์เทนเม้นท์กำลังประสบปัญหา จึงได้รับการโปรโมตน้อย อีกสาเหตุที่น่าจะทำให้อัลบั้มนี้ได้รับความนิยมลดลงคือ เพลงที่ไม่ลงตัวเท่าอัลบั้มแรก ท่อนฮุคฟังติดหูน้อยลง เนื้อหาของเพลงก็ไม่ค่อยแตกต่างจากท้องตลาด รวมทั้งการลดความสดใสแบบเด็ก ๆ ในเนื้อเพลง ทำให้ความสนุกสนานถดถอยลงไปด้วย ซึ่งอัลบั้มนี้เปิดตัวด้วยเพลง "รักษาได้ (แต่ไม่หายขาด)" ต่อด้วยเพลง "ปวดร้าว"
สตูดิโออัลบั้ม
เพลงที่มี* = เพลงที่โปรโมทหรือเพลงดังของอัลบั้ม
ผลงานการแสดง
ผลงานการแสดงของ "กิ๊ฟ-ธิติยา นพพงษากิจ" ฯลฯ ดูที่บทความ ธิติยา นพพงษากิจ
ผลงานการแสดงของ "มาร์-อัสมา กฮาร" ฯลฯ ดูที่บทความ อัสมา กฮาร์
ผลงานการแสดงของ "จอย ดวงพร สนธิขันธ์" ฯลฯ ดูที่บทความ ดวงพร สนธิขันธ์
ใบสน มณีก้อน
ใบสน มณีก้อน (7 พฤศจิกายน พ.ศ. 2544 – ) เป็นนักมวยสากลหญิงชาวไทย เธอเข้าแข่งขันในรุ่นเวลเตอร์เวตหญิงในโอลิมปิกฤดูร้อน 2020
ประวัติ
ใบสน (ชื่อเล่น: ครีม) เกิดในครอบครัวนักมวย เมื่อตอนเป็นเด็ก เธอมีสุขภาพอ่อนแอจากโรคหอบหืดและโรคภูมิแพ้ ด้วยเหตุนี้เธอจึงหันมาชกมวยโดยเริ่มจากมวยไทยโดยมีพ่อเป็นผู้ฝึกสอน ครั้นเมื่ออายุได้ 10 ปี เธอเริ่มเป็นนักมวยสากลสมัครเล่นหญิงที่ตระเวนแข่งตามภูมิภาคต่าง ๆ และด้วยความเก่งกาจเกินวัย ทำให้เธอได้รับโอกาสเข้าแข่งขัน "ไทยไฟต์"
ต่อมา เธอได้รับการชักชวนให้เปลี่ยนไปชกมวยสากลสมัครเล่นจากสมชาย พูลสวัสดิ์ ผู้เป็นประธานฝ่ายพัฒนาเทคนิคสมาคมกีฬามวยสากลแห่งประเทศไทย ซึ่งได้ติดตามเธอมาหลายไฟต์ ส่วนโอลิมปิกฤดูร้อน 2020 นั้นเป็นทัวร์นาเมนต์สำคัญรายการแรกของเธอ
เอเชียตะวันออก
เอเชียตะวันออกเป็นอนุภูมิภาคของทวีปเอเชีย มีพื้นที่ประมาณ 11,774,358 ตารางกิโลเมตร
ประเทศซึ่งมีพื้นที่ตั้งอยู่ในภูมิภาคเอเชียตะวันออก มีดังต่อไปนี้ ดินแดนซึ่งมีพื้นที่ตั้งอยู่ในภูมิภาคเอเชียตะวันออก มีดังต่อไปนี้
ประเทศหรือดินแดนต่อไปนี้ บางครั้งก็ถูกจัดให้เป็นส่วนหนึ่งของเอเชียตะวันออก ปัจจัยสำคัญที่สุดที่เป็นตัวกำหนดการจำแนกภูมิภาคดังกล่าวนี้คือ มุมมองทางด้านการเมืองที่แต่ละบุคคลมีต่อประเทศหรือภูมิภาคนั้น ๆ เป็นหลัก
ประชากรมากกว่า 1,500 ล้านคน หรือประมาณ 40% ของของชาวเอเชียทั้งหมด หรือประมาณ 1 ใน 4 ของประชากรโลกอาศัยอยู่ในภูมิภาคเอเชียตะวันออก ทำให้ภูมิภาคนี้กลายเป็นภูมิภาคที่มีประชากรอาศัยอยู่หนาแน่นมากที่สุดแห่งหนึ่งของโลก อัตราความหนาแน่นของประชากรในเอเชียตะวันออกอยู่ที่ 230 คนต่อตารางกิโลเมตร ซึ่งเป็นอัตราที่สูงกว่าอัตราความหนาแน่นโดยเฉลี่ยของประชากรโลกถึง 5 เท่า
ประวัติศาสตร์ของเอเชียตะวันออกก็เหมือนกับประวัติศาสตร์ของประเทศในเอเชียตะวันออกเฉียงใต้ คือ ได้รับอิทธิพลและเกี่ยวพันโยงในกับจีนอย่างมาก ตัวอย่างเช่น บรรดาประเทศในเอเชียตะวันออกทั้งหมดได้เคยใช้ตัวอักษรจีนในบางช่วงของประวัติศาสตร์ ในบางภูมิภาคของจีน ญี่ปุ่น และเกาหลี ซึ่งมีระบบการเขียนหนังสือเกี่ยวโยงกันในทางประวัติศาสตร์นั้น บางครั้งจะได้รับการอ้างอิงถึงรวมกันเป็นกลุ่มว่า CJK (หรือ CLKV เมื่อรวมเวียดนามด้วย)
โรคตับแข็ง
โรคตับแข็ง (Cirrhosis) เป็นภาวะซึ่งเป็นผลจากโรคตับเรื้อรัง มีลักษณะเฉพาะคือการมีเนื้อเยื่อพังผืดเกิดขึ้นในเนื้อตับ ดึงรั้งเนื้อตับดีจนเป็นผิวตะปุ่มตะป่ำเรียกว่า regenerative nodule ทำให้ตับเสียการทำงานลงไป ตับแข็งมักเกิดขึ้นเป็นผลจากพิษสุราเรื้อรัง ตับอักเสบจากไวรัส (โดยเฉพาะจากไวรัสตับอักเสบบีและซี) และโรคตับคั่งไขมัน รวมถึงสาเหตุอื่น ๆ อีกหลายอย่าง
ภาวะแทรกซ้อนจากตับแข็งที่พบบ่อยคือภาวะท้องมาน ซึ่งมีความสัมพันธ์อย่างมากกับการสูญเสียคุณภาพชีวิต เพิ่มความเสี่ยงต่อการติดเชื้อ และผลเสียในระยะยาว ภาวะแทรกซ้อนอื่นที่อาจเป็นอันตรายถึงชีวิตคือโรคสมองที่เกิดจากตับ (hepatic encephalopathy) และการมีเลือดออกจากหลอดเลือดขอดในหลอดอาหาร (esophageal varices) ตับแข็งนั้นเมื่อเกิดแล้วมักไม่สามารถกลับเป็นปกติได้ การรักษาจึงมักมุ่งไปที่การยับยั้งการดำเนินโรคและป้องกันภาวะแทรกซ้อน หากเป็นมากอาจมีทางเลือกในการรักษาเพียงทางเดียวคือการผ่าตัดเปลี่ยนตับ
อาการ
อาการของผู้ป่วยที่เป็นโรคตับแข็ง จะมีอาการอ่อนเพลีย ตาเหลือง ปัสสาวะเหลือง ท้องโตขึ้น ขาบวม แต่ในรายที่มีอาการยังไม่มากอาจมีแค่อ่อนเพลีย แต่อาจยังไม่มีตาเหลือง ท้องโตขึ้นก็ได้ บางรายอาจจะมีผื่นสีแดงขึ้นที่ลำตัว หรือใยแมงมุม บางรายมีผลข้างเคียง ผู้ชายจะมีหน้าอกโตและเจ็บ
สาเหตุ
ตับแข็งมีสาเหตุที่สำคัญดังต่อไปนี้
ขับเจ้ง
ขับเจ้ง (郤正, ? — ค.ศ. 278) มีชื่อรองว่า หลิงเซี่ยน เกิดที่เมืองอี๋หยัง (อวี๋เอี้ยง) มณฑลเหอหนาน เป็นเสนาธิการแห่ง จ๊กก๊ก ในช่วงปลาย ยุคสามก๊ก
บิดาของขับเจ้งเคยรับใช้ วุยก๊ก และได้มารับใช้ จ๊กก๊ก เมื่อขับเจ้งยังเล็กแต่ก็ตายจากไปเมื่อขับเจ้งยังเด็กทำให้ตัวของขับเจ้งต้องเรียนรู้ด้วยตนเอง
เมื่อ จ๊กก๊กยอมแพ้ต่อวุยก๊ก ใน ค.ศ. 263 ขับเจ้งเป็น 1 ใน 5 ขุนนางผู้ใหญ่ที่ติดตาม พระเจ้าเล่าเสี้ยน ไปยัง ลกเอี๋ยง โดยในงานเลี้ยงครั้งหนึ่ง สุมาเจียว มหาอุปราชแห่ง วุยก๊ก ได้จัดระบำเสฉวนเพื่อลองใจพระเจ้าเล่าเสี้ยนขับเจ้งได้แนะนำให้พระเจ้าเล่าเสี้ยนตอบตามที่ตนเองบอกแต่สุมาเจียวไม่เชื่อพระเจ้าเล่าเสี้ยนจึงตอบตามความจริงด้วยความซื่อว่าขับเจ้งเป็นผู้แนะนำทำให้สุมาเจียวและขุนนางคนอื่น ๆ หัวเราะในความโง่และซื่อของพระเจ้าเล่าเสี้ยน
ขับเจ้งถึงแก่กรรมที่ลกเอี๋ยงเมื่อ ค.ศ. 278 ในรัชสมัย จักรพรรดิจิ้นหวู่ตี้ หรือ สุมาเอี๋ยน ปฐมจักรพรรดิแห่ง ราชวงศ์จิ้นตะวันตก
สกุลโปตาโมไทรกอน
สกุลโปตาโมไทรกอน เป็นปลากระเบนสกุลหนึ่งที่มีจำนวนสมาชิกมากที่สุดในวงศ์ปลากระเบนหางสั้น (Potamotrygonidae) ใช้ชื่อสกุลว่า Potamotrygon (/โป-ตา-โม-ไทร-กอน/) โดยมาจากภาษากรีก (Ποταμός; potamos) แปลว่า "แม่น้ำ" และภาษากรีกคำว่า "trygon" แปลว่า "ปลากระเบน"
พบกระจายพันธุ์ในพื้นที่แหล่งน้ำจืดของหลายประเทศในทวีปอเมริกาใต้ อาทิ บราซิล, เปรู, โคลอมเบีย, เวเนซุเอลา, อาร์เจนตินา, เอกวาดอร์, ปารากวัย มีลักษณะทั่วไปเหมือนปลากระเบนสกุลอื่นในวงศ์นี้ คือ ลำตัวเป็นทรงกลมคล้ายจานหรือแผ่นซีดี หางมีขนาดสั้นไม่ยาวเหมือนปลากระเบนในวงศ์ปลากระเบนธง (Dasyatidae) โคนหางมีเงี่ยงที่มีพิษอยู่ 2 ชิ้น และมีหนามแหลมบริเวณโคนหางไปจนถึงเงี่ยง ปลายหางมีแผ่นหนังบาง ๆ เป็นริ้ว ๆ อยู่ มีสีพื้นลำตัวและมีจุดหรือมีลวดลายหลากหลายมาก แตกต่างกันออกไปตามแต่ละชนิด มีความกว้างของลำตัวตั้งแต่ 1 ฟุต ไปจนถึง 1 เมตร หากินตามพื้นท้องน้ำ นาน ๆ ทีจึงจะว่ายขึ้นมาหากินบนผิวน้ำบ้าง ซึ่งอาหารหลักได้แก่ ครัสเตเซียนชนิดต่าง ๆ รวมทั้ง ปลาขนาดเล็กกว่า
ปลากระเบนในสกุลนี้นิยมเลี้ยงกันเป็นปลาสวยงาม เนื่องจากมีความสวยในสีสันและลวดลายซึ่งเป็นเอกลักษณะเฉพาะไม่เหมือนกับปลากระเบนประเภทอื่น อีกทั้งยังสามารถเพาะขยายพันธุ์ในสถานที่เลี้ยงได้อีกด้วย และสามารถผสมข้ามสายพันธุ์ก่อให้เกิดเป็นสายพันธุ์ใหม่ ๆ ได้อีกหลายชนิด
การจำแนก
ปัจจุบันจำแนกได้ 27 ชนิด
พิธีปิดโอลิมปิกฤดูหนาว 2018
พิธีปิดการแข่งขันโอลิมปิกฤดูหนาว 2018 กำหนดจัดขึ้นในวันที่ 25 กุมภาพันธ์ พ.ศ. 2561 เวลา 20.00 น. ตามเวลามาตรฐานเกาหลี ณ สนามกีฬาโอลิมปิกพย็องชัง ซึ่งสร้างเพื่อจัดพิธีการในโอลิมปิกและพาราลิมปิกโดยเฉพาะ และจะรื้อถอนเมื่อการแข่งขันพาราลิมปิกเสร็จสิ้น ซึ่งมีมุน แจ-อิน ประธานาธิบดีเกาหลีใต้ เป็นประธานในพิธี
ระบบพิกัดเชิงขั้ว
ในทางคณิตศาสตร์ ระบบพิกัดเชิงขั้ว (polar coordinate system) คือระบบค่าพิกัดสองมิติในแต่ละจุดบนระนาบถูกกำหนดโดยระยะทางจากจุดตรึงและมุมจากทิศทางตรึง
จุดตรึง (เหมือนจุดกำเนิดของระบบพิกัดคาร์ทีเซียน) เรียกว่าขั้ว, และลากรังสีจากขั้วเข้ากับทิศทางตรึงคือแกนเชิงขั้ว ระยะทางจากขั้วเรียกว่าพิกัดรัศมีหรือรัศมี และมุมคือพิกัดมุม, มุมเชิงขั้ว, หรือมุมทิศ
ประวัติ
มีการนำแนวคิดเรื่องมุมและรัศมีมาใช้ตั้งแต่สมัยโบราณในหนึ่งสหัสวรรษก่อนคริสต์ศักราช นักดาราศาสตร์ชาวกรีกที่ชื่อฮิปปาร์คอส (190-120 BCE) สร้างตารางฟังก์ชันคอร์ดที่ให้ความยาวของคอร์ดสำหรับแต่ละมุม และมีการอ้างอิงว่าเขาใช้ระบบพิกัดเชิงขั้วในการพิสูจน์ตำแหน่งของดวงดาว ใน On Spirals (ว่าด้วยเส้นเกลียว) อาร์คิมิดีสบรรยายถึงวงก้นหอยอาร์คิมิดีสว่ารัศมีของฟังก์ชันขึ้นกับมุม อย่างไรก็ตามสิ่งที่ชาวกรีกเหล่านี้ทำก็ยังไม่ขยายออกไปถึงระบบพิกัดเชิงขั้วที่สมบูรณ์
ในคริสต์ศตวรรษที่ 9 นักคณิตศาสตร์ชาวเปอร์เซียที่ชื่อ ฮะบัซ อัล-ฮะซับ อัล-มาร์วะซิ (Habash al-Hasib al-Marwazi) ใช้วิธีตรีโกณมิติเชิงทรงกลมและการฉายแผนที่เพื่อที่จะแปลงผันพิกัดเชิงขั้วไปเป็นระบบพิกัดที่แตกต่างโดยมุ่งความสนใจไปยังจุดจำเพาะบนรูปทรงกลม ในที่นี้คือกิบลัตมีทิศทางสู่มักกะหฺ นักภูมิศาสตร์ชาวเปอร์เซียที่ชื่อ อะบู รอย์ฮาน บิรูนี (Abū Rayhān Bīrūnī) (973-1048) พัฒนาแนวคิดซึ่งดูเหมือนจะใกล้เคียงกับระบบพิกัดเชิงขั้ว ราวๆคริสต์ศตวรรษ 1025 เขาเป็นคนแรกที่บรรยายถึงการฉายที่ระยะห่างเท่ากันของแอซมัทเท่ากับขั้วของทรงกลมท้องฟ้า
มีรายงานที่ต่างกันของการเริ่มต้นของพิกัดเชิงขั้วตามส่วนหนึ่งของรูปนัยระบบพิกัด Origin of Polar Coordinates (กำเนิดพิกัดเชิงขั้ว) ประวัติของพิกัดนี้ถูกบรรยายโดย จูเลียน คูลิดจ์ (Julian Lowell Coolidge) ศาสตราจารย์ฮาร์วาร์ด เกรกัวร์ เดอ แชง-แวงซอง (Grégoire de Saint-Vincent) และ โบนาเวนตูรา คาวาลิเอริ (Bonaventura Cavalieri) ต่างเริ่มนำแนวคิดมาใช้ในกลางคริสต์ศตวรรษที่ 7 แชง-แวงซองเขียนถึงพิกัดเชิงขั้วโดยการส่วนตัวในปี ค.ศ. 1625 และตีพิมพ์งานของเขาในปี ค.ศ. 1647 ขณะที่คาวาลิเอริตีพิมพ์ในปี ค.ศ. 1635 และฉบับที่ถูกต้องในปี ค.ศ. 1653 คาวาลิเอริเป็นบุคคลแรกที่ใช้พิกัดเชิงขั้วแก้ปัญหาเกี่ยวกับพื้นที่ในวงก้นหอยอาร์คิมิดีส ต่อมาแบลซ ปัสกาลได้ใช้พิกัดเชิงขั้วคำนวณหาความยาวของส่วนโค้งของรูปพาราโบลา
ใน Method of Fluxions (วิธีการไหล) (เขียนขึ้นในปี ค.ศ. 1671, ตีพิมพ์ในปี ค.ศ. 1736) เซอร์ไอแซก นิวตันพิเคราะห์การแปลงระหว่างพิกัดเชิงขั้วซึ่งเขาได้อิงตาม "รูปแบบที่ 7 สำหรับวงก้นหอย" และพิกัดอื่นๆอีกเก้าพิกัด ในวารสาร Acta Eruditorum (1691), เจคอบ เบอร์โนลลี (Jacob Bernoulli) ใช้ระบบร่วมกับจุดบนเส้นที่เรียกว่า ขั้ว และ แกนเชิงขั้ว ตามลำดับ พิกัดเป็นระยะทางจากขั้วและมุมจากแกนเชิงขั้ว งานของเบอร์โนลลีครอบคลุมไปถึงการพบรัศมีความโค้งของเส้นโค้งที่อยู่ในพิกัดนี้
สัญนิยม
พิกัดรัศมีมักใช้ r แสดงแทนและพิกัดมุมใช้ θ หรือ t แสดงแทน
มุมในเครื่องหมายขั้ว ทั่วไปถูกแสดงอยู่ในรูปแบบองศาหรือเรเดียน (2π rad เท่ากับ 360°) องศาถูกใช้ในการเดินเรือ, การสำรวจ, และมีการนำไปประยุกต์ใช้ในหลายสาขา ขณะที่เรเดียนโดยทั่วไปอยู่ในคณิตศาสตร์และคณิตศาสตร์ฟิสิกส์
ในหลายๆบริบท พิกัดมุมบวกหมายความว่ามุม θ ถูกวัดในทิศทวนเข็มนาฬิกาจากแกนและมีค่าพิกัดมุมลบเมื่อวัดในทิศตามเข็มนาฬิกา ในเอกสารทางคณิตศาสตร์ บ่อยครั้งแกนเชิงขั้วถูกลากในแนวนอนและไปทางทางขวา
ความพิเศษของพิกัดเชิงขั้ว
เมื่อต้องการแสดงแทนจุดใดๆ ปกติใช้ r เป็นจำนวนไม่เป็นลบ (r ≥ 0) และ θ ในช่วง [0, 360°) หรือ (−180°, 180°] (ในเรเดียน, [0, 2π) หรือ (−π, π])  และต้องเลือกแอซิมัทสำหรับขั้ว เช่น θ = 0
ความสัมพันธ์ระหว่างพิกัดคาร์ทีเซียนกับพิกัดเชิงขั้ว
ค่าของพิกัดเชิงขั้ว r และ θ สามารถแปลงเป็นพิกัดคาร์ทีเซียน x and y โดยใช้ฟังก์ชันตรีโกณมิติไซน์และโคไซน์:
ขณะที่ค่าของพิกัดคาร์ทีเซียน x และ y ก็สามารถแปลงเป็นพิกัดเชิงขั้ว r โดย ทุกสูตรเหล่านี้สมมุติว่าขั้วคือจุดกำเนิดคาร์ทีเซียน (0,0) แกนเชิงขั้วคือแกนคาร์ทีเซียน x และทิศทางของแกนคาร์ทีเซียน y มีแอซิมัท +π/2 rad = +90° (แทนที่ −π/2) ฟังก์ชันอาร์กไซน์คือส่วนกลับของฟังก์ชันไซน์ซึ่งสมมุติแทนที่ด้วยมุมในพิสัย [−π/2,+π/2] = [−90°,+90°]
สูตรสำหรับ θ นอกเหนือจากการแทนที่ด้วยมุมในพิสัย [-π/2,+3π/2) = [−90°,+270°)
θ ในช่วง [0, 2π) อาจใช้ ฟังก์ชันอาร์กแทนเป็นส่วนกลับของฟังก์ชันแทนเจนต์ซึ่งสมมุติแทนที่ด้วยมุมในพิสัย (−π/2,+π/2) = (−90°,+90°)
θ ในช่วง (−π, π] อาจใช้
สมการเชิงขั้วของเส้นโค้ง
สมการที่นิยามเส้นโค้งพืชคณิตแสดงในพิกัดเชิงขั้วหรือที่เรียกว่าสมการเชิงขั้ว ในหลายกรณี สมการสามารถถูกกำหนดง่ายๆโดยนิยาม r ตามฟังก์ชันของ θ (r = f(θ) หรือ F(r, θ) = 0) เส้นโค้งที่ได้ประกอบด้วยจุดในรูปแบบ (r(θ), θ) และสามารถถือว่าเป็นเส้นกราฟของฟังกชันขั้ว r
รูปแบบสมมาตรที่ต่างกันสามารถอนุมานจากสมการของฟังกชันขั้ว r ถ้า r(−θ) = r(θ) เส้นโค้งจะสมมาตรกับรังสีแนวนอน (0°/180°) ถ้า r(π − θ) = r(θ) จะสมมาตรกับรังสีแนวตั้ง (90°/270°) และถ้า r(θ − α°) = r(θ) จะสมมาตรแบบหมุน α° ทวนเข็มนาฬิกา รอบขั้ว
เพราะธรรมชาติของวงกลมที่มีอยู่ในระบบพิกัดเชิงขั้ว เส้นโค้งหลายๆเส้นสามารถอธิบายโดยสมการเชิงขั้วง่ายๆ เพราะว่ารูปแบบในพิกัดคาร์ทีเซียนของเส้นเหล่านั้นเป็นเรื่องที่ซับซ้อนมาก เส้นโค้งที่เรารู้จักกันดีได้แก่กลีบกุหลาบ, วงก้นหอย, ริบบิ้น, ลีมาซอง และ หัวใจ
วงกลม
โดยทั่วไปสมการวงกลมที่มีจุดศูนย์กลางที่ (r0, φ) และรัศมี a คือ
สมการนี้สามารถทำให้อยู่ในรูปแบบที่ง่ายขึ้นได้หลายทางโดยปรับเปลี่ยนให้เข้าสู่กรณีเฉพาะ เช่นสมการ
สำหรับวงกลมที่จุดศูนย์กลางอยู่ที่ขั้วและรัศมี a
เส้นตรง
เส้นรัศมี (ที่วิ่งผ่านขั้ว) แทนด้วยสมการ เมื่อ φ คือมุมของการยกตัวของเส้น; เมื่อ m คือความชันของเส้นในระบบพิกัดคาร์ทีเซียน เส้นตรงที่ไม่ใช่รัศมีที่ตัดกับรัศมี  ตั้งฉากที่จุด (r0, φ) มีสมการดังนี้
กลีบกุหลาบ
กลีบกุหลาบเป็นเส้นโค้งทางคณิตศาสตร์ที่รู้จักกันดี ที่มองดูเหมือนกลีบดอกไม้ สามารถแสดงแทนในรูปสมการเชิงขั้วทั่วไปดังนี้ สำหรับทุกๆค่าคงที่ φ0 (รวมถึงค่า 0) ถ้า k คือจำนวนเต็ม สมการจะสร้างกลีบดอกไม้ k กลีบถ้า k คือ จำนวนคี่ หรือ 2k กลีบถ้า k คือจำนวนคู่ ถ้า k คือเลขเศษส่วนแต่ไม่ใช่จำนวนเต้ม เส้นโค้งจากสมการอาจเป็นรูปกลีบดอกไม้แต่กลีบอาจจะซ้อนทับกัน จากที่กล่าวมาข้างต้นทำให้สมการนี้ไม่สามารถกำหนดกลีบดอกไม้เป็นเป็น 2, 6, 10, 14, และอื่นๆ กลีบได้ ตัวแปร a จะแทนความยาวของกลีบดอกไม้
วงก้นหอยแบบอาร์คีมีดีส
เส้นโค้งก้นหอยแบบอาร์คีมีดีสเป็นวงก้นหอยที่ถูกค้นพบโดยอาร์คิมิดีส ซึ่งสามารถแทนได้ด้วยสมการเชิงขั้ว
จำนวนเชิงซ้อน
ทุกๆจำนวนเชิงซ้อนสามารถแทนได้ด้วยจุดในระนาบเชิงซ้อน ดังนั้นจึงสามารถแสดงด้วยจุดในพิกัดคาร์ทีเซียน (เรียกว่าแบบมุมฉากหรือแบบคาร์ทีเซียน) หรือจุดในพิกัดเชิงขั้ว (เรียกว่าแบบเชิงขั้ว)
เลขเชิงซ้อน z สามารถแทนในรูปแบบมุมฉากดังนี้ เมื่อ i คือหน่วยจินตภาพ หรือสามารถเลือกเขียนในแบบเชิงขั้ว (ตามสูตรการแปรผันข้างบน) ดังนี้ และลดรูปเป็น เมื่อ e คือตัวเลขของออยเลอร์ซึ่งสมมูลตามที่แสดงโดยสูตรของออยเลอร์ (มุม θ ถูกแสดงในหน่วยเรเดียน)
สำหรับการคูณ, การหาร, และการยกกำลังของเลขเชิงซ้อน ทั่วไปแล้วจะกระทำในแบบเชิงขั้วมากกว่าแบบมุมฉาก จากกฎของการยกกำลัง:
แคลคูลัส
พิกัดมุม θ ถูกแสดงในเรเดียนตลอดจนภาคตัดนี้ ซึ่งเป็นทางเลือกหนึ่งในการทำแคลคูลัส
แคลคูลัสเชิงอนุพันธ์
ให้ และ  ซึ่งได้จากความสัมพันธ์ของพิกัดคาร์ทีเซียนและพิกัดเชิงขั้ว ให้ฟังก์ชัน u(x,y) ตามสมการ หรือ
เพราะฉะนั้น จะได้สมการ:
หาความชันคาร์ทีเซียนของเส้นสัมผัสเส้นโค้งเชิงขั้ว r(θ) ในทุกๆจุดที่ให้ เส้นโค้งนั้นอยู่ในรูประบบสมการอิงตัวแปรเสริม
หารสมการที่สองด้วยสมการแรกให้ความชันคาร์ทีเซียนของเส้นสัมผัสเส้นโค้งที่จุด (r, r(θ)):
แคลคูลัสเวกเตอร์
แคลคูลัสเวกเตอร์สามารถใช้กับพิกัดเชิงขั้วได้ด้วยเช่นกัน ให้ \mathbf{r} เป็นเวกเตอร์ตำแหน่ง (rcos(θ) rsin(θ)), r และ θ ขึ้นกับเวลา t
ใช้เวกเตอร์หนึ่งหน่วย ในทิศทางของ r และ ที่มุมฉากถึง r อนุพันธ์อันดับหนึ่งและสองของตำแหน่งเป็น
การเชื่อมโยงกับพิกัดทรงกลมและกระบอก
ระบบพิกัดเชิงขั้วสามารถขยายออกไปถึงสามมิติกับระบบพิกัดที่แตกต่งกันอีกสองระบบได้คือระบบพิกัดทรงกลมและระบบพิกัดกระบอก
แมเดลิน อาลไบรต์
แมเดลิน ยานา คอร์เบล อาลไบรต์ (Madeleine Jana Korbel Albright; 15 พฤษภาคม ค.ศ. 1937 – 23 มีนาคม ค.ศ. 2022) หรือชื่อเกิดคือ มารี ยานา กอร์เบ-ลอวา (Marie Jana Körbelová) เป็นนักการเมืองและนักการทูตชาวอเมริกัน เป็นสตรีคนแรกที่ได้ดำรงตำแหน่งรัฐมนตรีว่าการกระทรวงการต่างประเทศสหรัฐอเมริกา เธอถูกเสนอชื่อโดยประธานาธิบดี บิล คลินตัน ในวันที่ 5 ธันวาคม 1996 และได้รับการรับรองจากวุฒิสภาด้วยมติเอกฉันท์ 99–0 ต่อมาในปี 2012 เธอยังได้รับมอบเหรียญอิสรภาพประธานาธิบดีจากบารัก โอบามา และดำรงตำแหน่งเป็นผู้อำนวยการสำนักงานคณะกรรมการความสัมพันธ์ระหว่างประเทศ เธอยังสามารถพูดภาษาอังกฤษ, ฝรั่งเศส, รัสเซีย และ เช็ก ได้อย่างคล่องแคล่ว
เธอเกิดในเขตสมีชอฟของกรุงปราก ประเทศเชโกสโลวาเกีย ในครอบครัวที่มีบิดาเป็นนักการทูต ในช่วงที่เธอเกิดออกมานั้น เป็นช่วงที่เชโกสโลวาเกียมีสถานะเป็นรัฐเอกราชสั้นๆราว 20 ปีหลังได้รับเอกราชจากจักรวรรดิออสเตรีย-ฮังการีหลังสิ้นสุดสงครามโลกครั้งที่หนึ่ง ต่อมาเมื่อสงครามโลกครั้งที่สองอุบัติขึ้น นาซีเยอรมนีเข้ายึดครองเชโกสโลวาเกียและได้สั่งเนรเทศครอบครัวของเธอเนื่องจากบิดามีความสัมพันธ์กับผู้นำฝ่ายเสรีคนสำคัญของเชโกสโลวาเกีย ครอบครัวของเธออพยพไปยังลอนดอน สหราชอาณาจักร ในฐานะผู้ลี้ภัย และบิดาเข้าทำงานในรัฐบาลพลัดถิ่นแห่งเชโกสโลวาเกีย ภายหลังสงครามสิ้นสุด ครอบครัวของเธอก็ย้ายกลับไปยังปราก ต่อมาเมื่อบิดาของเธอได้เป็นทูตเชโกสโลวาเกียประจำยูโกสลาเวีย ครอบครัวของเธอก็ต้องย้ายไปยังกรุงเบลเกรด แต่เนื่องด้วยยูโกสลาเวียถูกปกครองด้วยระบอบคอมมิวนิสต์ ทำให้บิดาของเธอเกรงว่าหากส่งเธอเข้าเรียนที่นั่นอาจจะถูกปลูกฝังความคิดแบบลัทธิมากซ์ ด้วยเหตุนี้บิดาจึงให้เธอเรียนกับพี่เลี้ยงและจึงส่งเธอไปเรียนในสวิตเซอร์แลนด์ ซึ่งที่นั่นเธอได้เริ่มเรียนภาษาฝรั่งเศส และเปลี่ยนชื่อตัวจาก มารี เป็น แมเดลิน
ต่อมาเมื่อฝ่ายคอมมิวนิสต์ภายใต้การสนับสนุนของสหภาพโซเวียตได้ปกครองเชโกสโลวาเกีย ทำให้บิดาของเธอถูกปลด และได้ตำแหน่งใหม่ในสหประชาชาติโดยเป็นคณะผู้แทนสหประชาชาติประจำแคชเมียร์ โดยบิดาของเธอได้ตัดสินใจอพยพครอบครัวทั้งหมดไปยังสหรัฐอเมริกาผ่านทางอังกฤษ เพื่อที่จะได้พบเขาที่ในบางโอกาสเขาจะต้องเดินทางมายังสำนักงานใหญ่สหประชาชาติ โดยเรือออกเดินทางจากลอนดอนในวันที่ 5 พฤศจิกายน 1948 และถึงยังนิวยอร์กในวันที่ 11 พฤศจิกายน 1948 และครอบครัวก็เริ่มลงหลักปักฐานในเกาะลอง
แหล่งข้อมูลอื่น
1937 2022
ประเทศเช็กเกียในโอลิมปิกเยาวชนฤดูร้อน 2014
ประเทศเช็กเกีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเช็กเกียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 37 คน ใน 14 ชนิดกีฬา ผลการแข่งขันครั้งนี้ประเทศเช็กเกียได้รับเหรียญรางวัลแบ่งเป็น 1 เหรียญทอง 3 เหรียญเงิน และ 3 เหรียญทองแดง รวมทั้งหมด 7 เหรียญ
การคอมพิวเตอร์
สาขาวิชาคอมพิวเตอร์ ระดับปริญญาตรี ในประเทศไทย กำหนดโดยกระทรวงศึกษาธิการ ตาม มาตรฐานคุณวุฒิระดับปริญญาตรี สาขาคอมพิวเตอร์ พ.ศ. 2552 แบ่งเป็นสาขาดังนี้
โดยอ้างอิงจากการจัดหลักสูตร ของ The Association for Computing Machinery (ACM), The Association for Information Systems (AIS) และ The Institute of Electrical and Electronics Engineer - Computer Society (IEEE-CS) ชึ่งได้แบ่ง องค์ความรู้ของสาขาคอมพิวเตอร์ออกเป็น 5 ด้านหลัก คือ โดยทั้ง 5 สาขาวิชานั้น มุ่งเน้นองค์ความรู้ ที่แตกต่างกัน
ทั้งนี้ยังมีสาขาอื่นๆ ที่ เรียนต้านคอมพิวเตอร์ เช่น คอมพิวเตอร์ศึกษา (Computer Education) ระบบสารสนเทศ (Information System) เป็นต้น
เนื้อหาสาระสำคัญของสาขาคอมพิวเตอร์
เนื้อหาสาระสำคัญของสาขาคอมพิวเตอร์ ประกอบด้วยองค์ความรู้ (Body of Knowledge) ด้านคอมพิวเตอร์ จำแนกตามสาขาวิชาได้ดังนี้
ตะเกียงเดวี
ตะเกียงเดวี (Davy lamp) เป็นตะเกียงนิรภัยสำหรับใช้ในบรยากาศที่ติดไฟได้ เซอร์ฮัมฟรี เดวีประดิษฐ์ใน ค.ศ. 1815 ประกอบด้วยตะเกียงไส้เทียนที่มีไฟปิดอยู่ภายในตาข่าย ใช้ในเหมืองถ่านหินเพื่อลดอันตรายของการระเบิดเนื่องจากมีมีเทนและแก๊สที่ติดไฟได้อื่น
มิสซิสโนเบิลควีนไทยแลนด์
มิสซิสโนเบิลควีนไทยแลนด์ (อังกฤษ : Mrs.Noble Queen Thailand) เป็นเวทีการประกวดนางงามระดับประเทศก่อตั้งขึ้นอย่างเป็นทางการเมื่อปี 2017 โดยมีวัตถุประสงค์เพื่อส่งผู้ชนะเลิศเป็นผู้แทนประเทศไทยเข้าประกวดมิสซิสโนเบิลควีนอินเตอร์เนชันแนล
ผลงานการประกวดระดับนานาชาติ
สัญลักษณ์สี : ชนะเลิศ
กีฬายกน้ำหนักในโอลิมปิกฤดูร้อน 2020 – รุ่นน้ำหนักเกิน 87 กิโลกรัม บุคคลหญิง
การแข่งขันกีฬายกน้ำหนักในโอลิมปิกฤดูร้อน 2020 – รุ่นน้ำหนักเกิน 87 กิโลกรัม บุคคลหญิง เป็น 1 ใน 14 รายการแข่งขันกีฬายกน้ำหนักในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 2 สิงหาคม พ.ศ. 2564 ที่ศูนย์การประชุมนานาชาติโตเกียว การแข่งขันรายการรุ่นน้ำหนักเกิน 87 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 14 คน จาก 14 ประเทศโดยประมาณ
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
พายุหม่านหยี่
พายุหม่านหยี่นั้นอาจหมายถึง
เล่าป๋า
เล่าป๋า (, ? — ค.ศ. 222) มีชื่อรองว่า จื่อชู เป็นขุนนางในรัฐ จ๊กก๊ก ใน สมัยสามก๊ก ของจีน เดิมเขารับใช้ภายใต้ขุนศึก เล่าเจี้ยง ก่อนที่จะกลายเป็นผู้ใต้บังคับบัญชาของ เล่าปี่ (จักรพรรดิผู้ก่อตั้งจ๊กก๊ก) หลังจากที่ เล่าเจี้ยง ยอมจำนนต่อ เล่าปี่ ในปี ค.ศ. 214 เล่าป๋า เป็นเครื่องมือในการช่วยให้ เล่าปี่ ให้รางวัลแก่ผู้ใต้บังคับบัญชาของเขาจากคลังสมบัติโดยไม่ทำให้ประชาชนทั่วไปยากจนลงหลังจากการพิชิต เอ๊กจิ๋ว เล่าป๋า ยังช่วยเขียน ฉู่ เก๋อ (蜀科) ประมวลกฎหมายของจ๊กก๊ก พร้อมด้วย จูกัดเหลียง, หวดเจ้ง, ลิเงียม และ อีเจี้ย เล่าป๋า สืบทอดตำแหน่งต่อจาก หวดเจ้ง ในตำแหน่งราชเลขาในปี ค.ศ. 220 และดำรงตำแหน่งจนถึงแก่กรรมในปี ค.ศ. 222
ดูเพิ่ม
222
พุดภูเก็ต
พุดภูเก็ตหรือ พุดป่า รักนา เป็นไม้ยืนต้นขนาดเล็กในสกุลพุดวงศ์ Rubiaceae ดอกสีเหลือง โคนกลีบดอกเชื่อมติดกันเป็นหลอด ปลายแยกเป็น 5 กลีบ หอมแรงเมื่อใกล้โรย กลีบเลี้ยงติดอยู่กับผลจนผลแก่ เป็นไม้ถิ่นเดียวในไทย พบในภาคใต้ฝั่งตะวันตกตั้งแต่ภูเก็ต พังงา จนถึงสตูล พบครั้งแรกโดยศาสตราจารย์ชวลิต นิยมธรรม ที่อำเภอกระทู้ จังหวัดภูเก็ต เมื่อ พ.ศ. 2526 ใช้เป็นไม้ประดับ
ชยพล จุฑามาศ
ชยพล จุฑามาศ (เกิด 9 มีนาคม พ.ศ. 2544) ชื่อเล่น เอเจ เป็นนักแสดงชายชาวไทย ภายใต้สังกัด GMMTV ตั้งแต่ปีพ.ศ. 2561 และเปิดตัวในวงการแสดงครั้งแรกกับซีรีส์เรื่อง อาตี๋ของผม หลังจากนั้นเอเจก็มีผลงานการแสดงอย่างต่อเนื่อง และในปีพ.ศ. 2566 เอเจก็ได้รับบทนำครั้งแรกในซีรีส์เรื่อง Home School นักเรียนต้องขัง
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดระนอง
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยจังหวัดระนองทั้งจังหวัด
บุษบาเร่ฝัน
บุษบาเร่ฝัน เป็นละครโทรทัศน์แนวแฟนตาซี-โรแมนติก-คอมเมดี ออกอากาศทางสถานีวิทยุโทรทัศน์ไทยทีวีสีช่อง 3 บทประพันธ์โดย ร่มแก้ว เขียนบทโทรทัศน์โดย ศักดิ์ชาย เกียรติปัญญาโอภาส และ ปวิตา ขาวสำอาง กำกับการแสดงโดย ตระกูล อรุณสวัสดิ์ นำแสดงโดย ชาคริต แย้มนาม วฤษฎิ์ ศิริสันธนะ และ ราศรี บาเล็นซิเอก้า ผลิตโดย บริษัท ชลลัมพี โปรดักชั่น จำกัด ออกอากาศทุกคืนวันศุกร์–อาทิตย์ เวลา 20.15–22.45 น. เริ่มตอนแรกวันอาทิตย์ที่ 9 เมษายน พ.ศ. 2559 – วันอาทิตย์ที่ 7 พฤษภาคม พ.ศ. 2559
จักรวรรดินิยมในเอเชีย
จักรวรรดินิยมในเอเชียซึ่งนำเสนอในบทความนี้ว่าด้วยการเข้ามายังบริเวณที่เดิมเรียก หมู่เกาะอินเดียตะวันออก ของชาติยุโรปตะวันตก จักรวรรดินิยมในเอเชียเริ่มขึ้นในคริสต์ศตวรรษที่ 15 โดยการค้นเส้นทางการค้ากับประเทศจีนซึ่งนำไปสู่ยุคแห่งการสำรวจโดยตรง และนำการสงครามสมัยใหม่ตอนต้นมาสู่บริเวณซึ่งขณะนั้นเรียก ตะวันออกไกล เมื่อถึงต้นคริสต์ศตวรรษที่ 16 ยุคแห่งการเดินเรือขยายอิทธิพลของยุโรปตะวันตกและพัฒนาการค้าเครื่องเทศภายใต้ลัทธิอาณานิคมอย่างมาก มีจักรวรรดิอาณานิคมยุโรปตะวันตกและจักรวรรดินิยมในเอเชียตลอดหกศตวรรษแห่งลัทธิอาณานิคม จนสิ้นสุดลงอย่างเป็นทางการเมื่อติมอร์-เลสเต ซึ่งเป็นอาณานิคมสุดท้ายของจักรวรรดิโปรตุเกส ได้รับเอกราชใน ค.ศ. 2002 จักรวรรดินำมาซึ่งมโนทัศน์ชาติและรัฐพหุชาติแบบตะวันตก บทความนี้พยายามสรุปพัฒนาการของมโนทัศน์รัฐชาติของตะวันตก
แรงผลักของอำนาจทางการเมือง พาณิชย์และวัฒนธรรมของยุโรปในเอเชียทำให้มีการค้าโภคภัณฑ์มากขึ้น ซึ่งเป็นพัฒนาการสำคัญจนนำมาซึ่งเศรษฐกิจตลาดเสรีสมัยใหม่ในปัจจุบัน ในคริสต์ศตวรรษที่ 16 โปรตุเกสทำลายการผูกขาดการค้าทางบกระหว่างทวีปเอเชียและยุโรปของชาวอาหรับและอิตาลี โดยการค้นพบเส้นทางทางทะเลสู่อินเดียอ้อมแหลมกู๊ดโฮป อิทธิพลของบริษัทอินเดียตะวันออกของเนเธอร์แลนด์คู่แข่งซึ่งตามติดมา ทำให้อิทธิพลของโปรตุเกสในทวีปเอเชียค่อย ๆ หมดไป กองทัพดัตช์เป็นชาติแรกที่สถาปนาฐานทัพอิสระทางตะวันออก (ที่สำคัญที่สุด คือ ปัตตาเวีย ซึ่งเป็นสำนักงานใหญ่บริษัทอินเดียตะวันออกของเนเธอร์แลนด์อันมีป้อมค่ายแน่นหนา) แล้วจากนั้น ระหว่าง ค.ศ. 1640 ถึง 1660 ดัตช์แย่งชิงการค้ากับมะละกา ซีลอน ท่าอินเดียใต้บางแห่ง และญี่ปุ่นที่มีกำไรมากจากโปรตุเกส ต่อมา อังกฤษและฝรั่งเศสสถาปนานิคมในอินเดียและสถาปนาการค้ากับจีนและการได้มาของอังกฤษและฝรั่งเศสนี้จะค่อย ๆ แซงหน้าเนเธอร์แลนด์ หลังสงครามเจ็ดปีใน ค.ศ. 1763 อังกฤษกำจัดอิทธิพลของฝรั่งเศสในอินเดียและสถาปนาบริษัทอินเดียตะวันออกของอังกฤษเป็นอำนาจการเมืองที่สำคัญที่สุดในอนุทวีปอินเดีย
ก่อนหน้าการปฏิวัติอุตสาหกรรมในกลางถึงปลายคริสต์ศตวรรษที่ 19 อุปสงค์ของสินค้าตะวันออกอย่างเครื่องถ้วยเปลือกไข่ ไหม เครื่องเทศและชา ยังเป็นแรงผลักเบื้องหลังจักรวรรดินิยมของยุโรป และเดิมพันของยุโรปในทวีปเอเชียส่วนใหญ่ยังจำกัดอยู่กับสถานีการค้าและกองรักษาด่านทางยุทธศาสตร์ซึ่งจำเป็นต่อการคุ้มครองการค้า (โดยยกเว้นการปกครองของบริษัทอินเดียตะวันออกของอังกฤษในอินเดีย) ทว่า การปรับให้เป็นอุตสาหกรรมเพิ่มอุปสงค์ของยุโรปต่อวัตถุดิบจากเอเชียอย่างมาก และภาวะเศรษฐกิจตกต่ำยาว (Long Depression) แห่งคริสต์ทศวรรษ 1870 เป็นชนวนการแย่งชิงตลาดใหม่สำหรับผลิตภัณฑ์อุตสาหกรรมของยุโรปและบริการทางการเงินในทวีปแอฟริกา อเมริกา ยุโรปตะวันออก และโดยเฉพาะอย่างยิ่ง ในเอเชีย การแย่งชิงนี้เกิดขึ้นพร้อมกับสมัยใหม่ในการขยายอาณานิคมโลกเรียก "จักรวรรดินิยมใหม่" ซึ่งหันความสนใจจากการค้าและการปกครองทางอ้อมเป็นการควบคุมอาณาเขตโพ้นทะเลไพศาลแบบอาณานิคมอย่างเป็นทางการอันปกครองเป็นการขยายทางการเมืองจากประเทศแม่ ระหว่างคริสต์ทศวรรษ 1870 จนสงครามโลกครั้งที่หนึ่งเริ่มขึ้นใน ค.ศ. 1914 สหราชอาณาจักร ฝรั่งเศสและเนเธอร์แลนด์ ซึ่งเป็นเจ้าอาณานิคมที่มั่นคงในทวีปเอเชีย ผนวกอาณาเขตกว้างใหญ่ของตะวันออกกลาง อนุทวีปอินเดียและเอเชียตะวันออกเฉียงใต้เข้ากับจักรวรรดิของตน ในห้วงเวลาเดียวกัน จักรวรรดิญี่ปุ่นหลังการปฏิรูปเมจิ จักรวรรดิเยอรมันหลังสงครามฝรั่งเศส-ปรัสเซียยุติใน ค.ศ. 1871 จักรวรรดิรัสเซีย และสหรัฐอเมริกาหลังสงครามสเปน-อเมริกาใน ค.ศ. 1898 กำเนิดเป็นเจ้าอาณาเขตในเอเชียตะวันออกและบริเวณมหาสมุทรแปซิฟิกอย่างรวดเร็ว
ในทวีปเอเชีย สงครามโลกครั้งที่หนึ่งและสงครามโลกครั้งที่สองเป็นการต่อสู้ระหว่างเจ้าอาณานิคมหลายชาติ ความขัดแย้งดังกล่าวเกี่ยวข้องกับชาติยุโรปกับรัสเซีย และสหรัฐอเมริกาและญี่ปุ่นซึ่งกำลังผงาด ทว่า ไม่มีเจ้าอาณานิคมประเทศใดมีทรัพยากรเพียงพอกับความเสียหายจากสงครามโลกทั้งสองครั้งและธำรงการปกครองโดยตรงในทวีปเอเชียได้ แม้ขบวนการชาตินิยมทั่วโลกอาณานิคมนำมาซึ่งเอกราชทางการเมืองในอาณานิคมแทบทั้งหมดที่เหลืออยู่ในทวีปเอเชีย การปลดปล่อยอาณานิคมถูกสงครามเย็นขัดขวาง และเอเชียตะวันออกเฉียงใต้ เอเชียใต้ ตะวันออกกลางและเอเชียตะวันตกยังจมอยู่ในระบบเศรษฐกิจ การเงินและทหารโลกซึ่งมหาอำนาจแข่งกันขยายอิทธิพล อย่างไรก็ตาม การพัฒนาเศรษฐกิจหลังสงครามที่รวดเร็วของเสือเศรษฐกิจเอเชียตะวันออก อินเดีย จีน ตลอดจนการล่มสลายของสหภาพโซเวียต ได้ลดอิทธิพลของยุโรปและอเมริกาเหนือในทวีปเอเชีย ทำให้มีการสังเกตในปัจจุบันว่าอินเดียและจีนสมัยใหม่อาจกำเนิดเป็นอภิมหาอำนาจใหม่ของโลก
การล่มสลายของราชวงศ์โมกุลแห่งอินเดียและการกำเนิดของบริษัทอินเดียตะวันออกของอังกฤษ
อังกฤษก่อตั้งบริษัทอินเดียตะวันออกของอังกฤษ (The British East India Company) ขึ้นในปี พ.ศ. 2143 (ค.ศ. 1600) แม้ว่าจะเป็นการเผชิญหน้าโดยตรงกับฝรั่งเศสและเนเธอร์แลนด์ ซึ่งมีผลประโยชน์อยู่ในอินเดียขณะนั้น แต่บริษัทก็สามารถเติบโตและขยายอำนาจเข้าครอบงำดินแดนทั้งหมดของอนุทวีปได้ในศตวรรษต่อมา เมื่ออังกฤษเข้าครองเบงกอลได้ หลังมีชัยชนะในยุทธการที่ปาลาศี ในปี พ.ศ. 2300 (ค.ศ. 1757) บริษัทบริติชเอเชียตะวันออกเติบโตขึ้นในช่วงจังหวะที่พระราชอำนาจของราชวงศ์โมก์ฮัลหรือราชวงศ์โมกุล (Mughal) ตกต่ำเสื่อมถอย เนื่องจากการคอรัปชั่น กดขี่ราษฎร และการก่อกบฏ จนในที่สุดก็ถึงกาลล่มสลายลงในรัชสมัยของกษัตริย์โอรังเซบ (Aurangzab) ซึ่งปกครองอินเดียในช่วงปี ค.ศ. 1658 - 1707
จากบริษัทสู่เพชรยอดมงกุฎแห่งราชบัลลังก์อังกฤษ
ระหว่างที่บริษัทเทรดดิ้งของอังกฤษและฝรั่งเศสแข่งขันแย่งชิงผลประโยชน์ทางการค้าระหว่างกันและกันมาเป็นเวลานานกว่าหนึ่งศตวรรษนั้น ราวกลางศตวรรษที่ 18 สงครามซึ่งเป็นเสมือนอนุสาวรีย์แห่งความเป็นเจ้าจักรวรรดิของอังกฤษก็เริ่มต้นขึ้น ในช่วงสงครามเจ็ดปี (พ.ศ. 2299 - 2306) รอเบิร์ต ไคลฟ์ (Robert Clive) ผู้นำบริษัทในอินเดียมีชัยชนะเหนือกษัตริย์แห่งเบงกอลในอินเดียในการศึกที่เพลสเซย์ (Battle of Plassey พ.ศ. 2300) อันเป็นชัยชนะครั้งสำคัญซึ่งนำไปสู่การเริ่มต้นของยุคใหม่ในประวัติศาสตร์อินเดีย ซึ่งเป็นยุคที่อังกฤษเข้าปกครองอินเดียอย่างไม่เป็นทางการ และในขณะที่อินเดียยังคงสถานภาพมีอธิปไตยของตนเองแต่เพียงในนามนั้น จักรพรรดิราชวงศ์โมก์ฮัลของอินเดียก็มีฐานะเป็นหุ่นเชิดของอังกฤษมากยิ่งขึ้นทุกที ๆ พร้อม ๆ กับที่ภาวะบ้านเมืองไร้ขื่อแปก็แพร่ระบาดไปทั่วจนกระทั่งบริษัทบริติชอินเดียตะวันออกก้าวขึ้นสู่บทบาทตำรวจปราบปรามการจลาจลวุ่นวายในอินเดียอย่างเต็มตัว
การเปลี่ยนผ่านเข้าสู่ลัทธิอาณานิคมอย่างเป็นทางการของอินเดียเริ่มจากการที่อังกฤษสถาปนาสมเด็จพระบรมราชินีนาถวิกตอเรียขึ้นเป็น "จักรพรรดินีแห่งอินเดีย (Empress of India)" ในช่วงคริสต์ทศวรรษ 1870 ซึ่งเป็นขบวนการที่เกิดขึ้นอย่างช้า ๆ แบบค่อยเป็นค่อยไป โดยขั้นตอนแรกซึ่งเป็นการเชื่อมโยงอินเดียเข้าเป็นดินแดนใต้ปกครองอย่างเป็นทางการของอังกฤษได้เริ่มมาตั้งแต่ในช่วงปลายคริสต์ศตวรรษที่ 18 เมื่อรัฐสภาอังกฤษหลังถูกรบกวนด้วยแนวคิดที่ว่า บริษัทธุรกิจที่ยิ่งใหญ่แห่งนี้มีความสนใจเบื้องต้นอยู่ที่การทำผลกำไรให้ได้เท่านั้น ในขณะที่มีอำนาจควบคุมโชคชะตาของคนจำนวนเป็นล้าน ๆ คน ได้ผ่านกฎหมายหลายฉบับออกมาในปี พ.ศ. 2316 (ค.ศ. 1773) และ พ.ศ. 2321 (ค.ศ. 1778) กฎหมายที่ออกมาเห่านี้ได้ให้อำนาจแก่รัฐสภาในการควบคุมนโยบายต่างๆของบริษัทบริติชอินเดียตะวันออก และมีอำนาจในการแต่งตั้งเจ้าหน้าที่บริหารระดับสูงสุดของบริษัทในอินเดียซึ่งรู้จักกันในชื่อตำแหน่ง ว่า "ผู้สำเร็จราชการเมืองขึ้น (governor-general)" (ระบบการควบคุม 2 ระดับนี้ใช้กันต่อมาจนกระทั่งปี ค.ศ. 1858) ในปี พ.ศ. 2361 (ค.ศ. 1818) บริษัทบริติชอินเดียตะวันออกปกครองอินเดียทั้งหมด กษัตริย์พื้นเมืองอินเดียบางส่วนถูกบีบให้ยอมสวามิภักดิ์ ยอมรับความเป็นเจ้าอาณานิคมของอังกฤษ ขณะที่บางส่วนถูกริบดินแดนไป พื้นที่บางส่วนของอนุทวีปตกอยู่ภายใต้การปกครองโดยตรงของอังกฤษ ในขณะที่บางส่วนราชวงศ์พื้นเมืองยังคงปกครองบ้านเมืองของตนอยู่ แต่ทั้งนี้ต้องอยู่ภายใต้การควบคุมของอังกฤษ
ก่อนถึงปี พ.ศ. 2401 (ค.ศ. 1858) นั้น พื้นที่ส่วนใหญ่ของอนุทวีปยังคงอยู่ภายใต้การปกครองของจักรพรรดิแห่งราชวงศ์โมก์ฮันอย่างเป็นทางการอยู่ อย่างไรก็ตาม ความโกรธแค้นในกลุ่มสังคมหลายกลุ่มได้คุกรุ่นขึ้นในสมัยที่เจมส์ ดัลเฮาซี (James Dalhousie) ดำรงตำแหน่งเป็นผู้สำเร็จราชการเมืองขึ้นของอังกฤษ (พ.ศ. 2390 - 2399) เนื่องจากบุคคลผู้นี้ได้ทำสงครามและขยายดินแดนภายใต้ปกครองของอังกฤษออกไปอย่างต่อเนื่อง เช่น การทำสงครามแขกซิกข์ครั้งที่สอง (the second Sikh War) เมื่อมีชัยชนะก็ผนวกเอาแคว้นปัญจาบเข้ากับอังกฤษ (พ.ศ. 2392) การยึดอำนาจจากเจ้าปกครองรัฐต่าง ๆ อีก 7 รัฐโดยข้ออ้างว่าละเมิดศีลธรรมและหันกลับไปสู่การทุจริตคิดมิชอบอีก การยึดรัฐสำคัญๆในแคว้นอวาธะ (Oudh) โดยอ้างความผิดพลาดในการบริหารปกครองบ้านเมือง และปฏิบัติการด้านวัฒนธรรมที่มีความอ่อนไหวเช่น ห้ามการทำพิธีกรรมของฮินดู เช่นพิธีสตี (Sati) หรือ พิธีเผาตัวเองของหญิงหม้ายชาวฮินดูเพื่อตามสามีที่เสียชีวิตไปก่อนด้วยการกระโดดเข้ากองไฟที่เผาศพสามี เป็นต้น
ในปี พ.ศ. 2400 (ค.ศ. 1857) เกิดกบฏซีปอย (Sepoy Rebellion) หรือ ขบถอินเดีย (Indian Mutiny) ขึ้น ซึ่งเป็นการก่อกบฏที่เริ่มต้นขึ้นโดยกองกำลังชาวอินเดีย ซึ่งเป็นส่วนใหญ่ของกองกำลังติดอาวุธของบริษัทบริติชอินเดียตะวันออก การกบฏครั้งนี้ถือเป็นจุดหักเหครั้งสำคัญในประวัติศาสตร์อินเดีย และครั้งนั้นอังกฤษยังโชคดีมาก เนื่องจากทหารอินเดียในส่วนอื่น ๆ อีกหลายพื้นที่ภายใต้ปกครองของอังกฤษยังคงมีความจงรักภักดีต่อบริษัท ไม่เคลื่อนไหวเข้าสมทบหรือสนับสนุนฝ่ายกบฏ ทำให้อังกฤษปราบฝ่ายกบฏลงได้อย่างราบคาบหลังจากการต่อสู้อย่างรุนแรง ผลลัพธ์สำคัญประการหนึ่งจากการก่อกบฏครั้งนั้นก็คือการอวสานของราชวงศ์โมก์ฮัล กบฏทหารอินเดียครั้งนั้นยังทำให้ระบบการควบคุมอาณานิคมอินเดีย 2 ระดับของอังกฤษ คือการแบ่งปันอำนาจในการปกครองอินเดียร่วมกันระหว่างรัฐบาลอังกฤษและบริษัทบริติชอินเดียตะวันออกยุติลงด้วย รัฐบาลอังกฤษปลดบริษัทบริติชอินเดียตะวันออกออกจากตำแหน่งความรับผิดชอบทางการเมือง และในปี พ.ศ. 2401 (ค.ศ. 1858) บริษัทซึ่งมีบทบาทสำคัญในฐานะหัวหอกไล่ล่าอาณานิคมของอังกฤษซึ่งมีอายุ 258 ปี ก็ยุติบทบาทตนเองลงอย่างสิ้นเชิง มีการรับสมัครผู้สำเร็จการศึกษาจากมหาวิทยาลัยของอังกฤษเพื่อเข้ารับการฝึกอบรมเป็นข้าราชการพลเรือนบริหารอินเดียในสังกัดของอังกฤษ และบุคคลเหล่านี้คือบุคคลกลุ่มแรก ๆ ที่มีความพร้อมจะปกครองอินเดียในช่วงต่อไป
ลอร์ดแคนนิง (Lord Canning ได้รับแต่งตั้งเป็นเอิร์ล ในปี พ.ศ. 2402) ได้รับแต่งตั้งให้เป็นผู้สำเร็จราชการแห่งอินเดียในปี พ.ศ. 2399 (ค.ศ. 1856) ลอร์ดแคนนิงผู้นี้เป็นที่รู้จักในอีกนามหนึ่งว่า "แคนนิงผู้เมตตา" (Clemency Canning) เนื่องจากเขาเป็นผู้ที่พยายามควบคุมมิให้มีการแก้แค้นชาวอินเดีย ในช่วงระหว่างเกิดการกบฏโดยกองกำลังทหารอินเดียขึ้นนั่นเอง เมื่อมีการเปลี่ยนถ่ายการปกครองอินเดียจากบริษัทบริติชอินเดียตะวันออก มาเป็นการปกครองโดยรัฐบาลอังกฤษ หรือเปลี่ยนจาก "บริษัทสู่เพชรยอดมงกุฎแห่งราชบัลลังก์อังกฤษ" ตำแหน่งผู้ปกครองอินเดียของอังกฤษก็เปลี่ยนตามไปด้วย คือเปลี่ยนจากตำแหน่ง "ผู้สำเร็จราชการเมืองขึ้น" (governor-general) ไปเป็นตำแหน่ง "อุปราช" (Viceroy) และอุปราชแห่งอินเดียคนแรกของอังกฤษคือแคนนิงนั่นเอง
กำเนิดของลัทธิชาตินิยมอินเดีย
อังกฤษปกครองอาณานิคมอินเดีย พร้อมกับการพัฒนาอินเดียให้มีความทันสมัยก้าวหน้าขึ้นในหลายด้าน ตัวอย่างเช่น การขยายเส้นทางรถไฟจากปี พ.ศ. 2396 เป็นต้นมานั้นได้ช่วยให้ภาคธุรกิจต่าง ๆ ขยายตัวออกไปด้วย ในขณะที่การเพาะปลูกฝ้าย ชา และครามก็ทำให้เกิดธุรกิจอย่างใหม่ ๆ ขึ้นในภาคเศรษฐกิจการค้า การยกเลิกภาษีนำเข้าในปี พ.ศ. 2426 (ค.ศ. 1883) ซึ่งเปิดช่องทางให้อุตสาหกรรมที่เกิดใหม่ของอินเดียมองเห็นถึงการที่ต้องปลดโซ่ตรวนการแข่งขันจากอังกฤษ จึงกระตุ้นให้เกิดพัฒนาการที่ทันสมัยอีกอย่างหนึ่งขึ้นมาด้วย นั่นก็คือ การเกิดขึ้นของขบวนการชาตินิยมอินเดีย
การปฏิเสธไม่ยอมให้สถานภาพที่เท่าเทียมกันแก่ชาวอินเดีย คือปัจจัยสำคัญที่กระตุ้นให้เกิดการก่อตั้งสภาแห่งชาติอินเดีย (The Indian National Congress) ขึ้นในปี ค.ศ. 1885 ซึ่งเบื้องต้นยังจงรักภักดีต่อจักรวรรดิอังกฤษ แต่จากปี พ.ศ. 2448 (ค.ศ. 1905) เป็นต้นมาก็ยืนหยัดที่จะสร้างรัฐบาลอินเดียที่มีอำนาจในการปกครองตนเองมากยิ่งขึ้น. จนกระทั่งปี ค.ศ. 1930 ภารกิจก็คือการประกาศเอกราชจากการเป็นอาณานิคมของอังกฤษโดยตรง ระบบ "Home Charges" ซึ่งเป็นระบบที่อังกฤษใช้ดูดทรัพยากรธรรมชาติ และโยกย้ายสินทรัพย์จากอินเดียไปยังอังกฤษ ในฐานะที่เป็น "ค่าใช้จ่ายในการบริหาร" อาณานิคมอินเดียนั้น เป็นสาเหตุสำคัญที่สร้างความเจ็บใจให้แก่บรรดานักชาตินิยมอินเดียมายาวนาน แม้ว่าการไหลของทรัพยากรมีค่าของอินเดียไปยังอังกฤษ จะลดน้อยลงอย่างมีนัยสำคัญ ในช่วงหลายทศวรรษก่อนที่อินเดียจะได้รับเอกราชในปี พ.ศ. 2490 (ค.ศ. 1947) ก็ตาม